CELEX: 62016TN0338
Language: et
Date: 2016-06-22 00:00:00
Title: Kohtuasi T-338/16 P: Richard Zinki 22. juunil 2016 esitatud apellatsioonkaebus Avaliku Teenistuse Kohtu 11. aprilli 2016. aasta otsuse peale kohtuasjas F-77/15, Zink versus komisjon

22.8.2016   
            
            
               ET
            
            
               Euroopa Liidu Teataja
            
            
               C 305/46
            
         Richard Zinki 22. juunil 2016 esitatud apellatsioonkaebus Avaliku Teenistuse Kohtu 11. aprilli 2016. aasta otsuse peale kohtuasjas F-77/15, Zink versus komisjon
   (Kohtuasi T-338/16 P)
   (2016/C 305/62)
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Richard Zink (Bamako, Mali) (esindajad: advokaadid N. de Montigny ja J.-N. Louis)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Euroopa Liidu Avaliku Teenistuse Kohtu (teine koda) 11. aprilli 2016. aasta otsus kohtuasjas F-77/15 (Zink vs. komisjon);
            
         
               —
            
            
               tühistada individuaalsete maksete haldamise ja maksmise ameti otsus kehtestada koduigatsustasu, mida ebaõigesti ei antud alates 1. septembrist 2007, väljamaksmisele viieaastane piirang;
            
         
               —
            
            
               mõista komisjonilt hageja kasuks välja koduigatsustasu, millele tal on õigus alates 1. septembrist 2007, ning intressid Euroopa Keskpanga poolt põhiliste refinantseerimistehingute jaoks kehtestatud määra alusel, millele on lisatud kaks protsendipunkti, hageja poolt saamata jäänud töötasu eest (koduigatsustasu) juba saadud summade pealt ning veel võlgnete summade pealt alates nende sissenõutavaks muutumisest kuni nende täieliku tasumiseni, lahutades juba väljamakstud summad;
            
         
               —
            
            
               mõista mõlema astme kohtukulud välja Euroopa Komisjonilt.
            
         
      Väited ja peamised argumendid
   
   Apellatsioonkaebuse põhjenduseks esitab apellant neli väidet.
   
               1.
            
            
               Esimene väide, et on rikutud personalieeskirjade artiklit 62.
            
         
               2.
            
            
               Teine väide, et on rikutud komisjoni aktide ja meetmete õiguspärasuse põhimõtet.
            
         
               3.
            
            
               Kolmas väide, et on rikutud tasumata nõuete 5-aastast piirangut.
            
         
               4.
            
            
               Neljas väide, et on rikutud põhjendamiskohustust.